कारपेंटर ने महिला के टुकड़े-टुकड़े कर बॉडी पार्ट्स फेंके; सगाई से था नाराज
Jammu Kashmir Shraddha Like Murder Case In Budgam - जम्मू-कश्मीर के बड़गाम जिले से श्रद्धा मर्डर जैसा मामला सामने आया है। यहां एक शख्स ने एक महिला के शरीर के टुकड़े-टुकड़े कर दिए और उन्हें अलग-अलग जगह पर फेंक दिया
जम्मू-कश्मीर के बड़गाम जिले से श्रद्धा मर्डर जैसा मामला सामने आया है। यहां एक शख्स ने एक महिला के शरीर के टुकड़े-टुकड़े कर दिए और उन्हें अलग-अलग जगह पर फेंक दिया। पुलिस के मुताबिक, आरोपी शख्स का नाम शाबिर अहमद है और उसकी उम्र 45 साल है। वह पेशे से एक कारपेंटर है। हाल ही में उस महिला की सगाई हुई थी, जिससे अहमद खुश नहीं था।
7 मार्च को लापता हुई थी महिला
महिला 7 मार्च को लापता हुई थी, जिसके बाद परिवार वालों ने पुलिस में शिकायत दर्ज कराई थी। पुलिस ने जब अहमद को गिरफ्तार कर सवाल किए तो असलियत सामने आई। पुलिस ने उसकी निशानदेही पर कई जगहों से बॉडी पार्ट्स बरामद कर लिए हैं।
आरोपी के घर के बाहर हो रहे विरोध-प्रदर्शन
30 साल की इस महिला की हत्या के बाद सैंकड़ों लोग आरोपी के घर के बाहर इकट्ठे होकर विरोध-प्रदर्शन कर रहे हैं। वे अहमद को फांसी पर लटकाने की मांग कर रहे हैं। प्रदर्शन कर रही कई महिलाएं मांग कर रही हैं कि आरोपी को उनके हवाले कर दिया जाए जिससे वे उसका भी वही हाल कर सकें, जो उसने महिला का किया।
ये खबरें भी पढ़ें...
गर्लफ्रेंड की हत्या के बाद सुसाइड की कोशिश, दोनों डॉक्टर:युवक ने खुद को भी चाकू मारा, सोशल मीडिया पोस्ट देखकर रिश्तेदार ने बचाया
जम्मू में 7 मार्च को महिला डॉक्टर की उसके डॉक्टर बॉयफ्रेंड ने चाकू मारकर हत्या कर दी। युवक ने खुद को भी वही चाकू मारकर लहूलुहान कर लिया। फेसबुक पर पोस्ट डालकर लिखा- मैं निजी कारणों से आत्महत्या कर रहा हूं। यह पोस्ट देखकर उसके रिश्तेदार ने पुलिस को बुलाया। युवक अब खतरे से बाहर है। पूरी खबर यहां पढ़ें...
आफताब ने आरी से किए थे श्रद्धा के 35 टुकड़े, पोस्टमॉर्टम में खुलासा, DNA जांच में जंगल से मिले बॉडी पार्ट्स भी श्रद्धा के निकले
श्रद्धा को मारकर उसके लिव-इन पार्टनर आफताब ने आरी से ही शव के 35 टुकड़े किए थे। श्रद्धा की पोस्टमॉर्टम रिपोर्ट में यह बात कही गई है। इससे 10 दिन पहले माइटोकॉन्ड्रियल DNA रिपोर्ट में श्रद्धा के बाल और हड्‌डी के सैंपल मैच होने की पुष्टि हुई थी। वहीं, पिछले महीने आई एक और DNA जांच में महरौली और गुरुग्राम के जंगलों में पुलिस मिली हड्डियां श्रद्धा की ही निकली थीं। पूरी खबर यहां पढ़ें...
लिव-इन पार्टनर को मारकर प्रेमी ने बेड में छिपाई बॉडी, हत्या के बाद फर्नीचर बेचा
महाराष्ट्र के पालघर जिले में लिव-इन पार्टनर ने प्रेमिका की गला घोटकर हत्या कर दी थी। बाद में उसकी बॉडी को बेड के अंदर छिपा दिया। घटना को अंजाम देने के बाद आरोपी घर का फर्नीचर बेचकर मुंबई से राजस्थान भाग रहा था, लेकिन पुलिस ने मध्य प्रदेश के नागदा रेलवे स्टेशन से उसे गिरफ्तार कर लिया। पुलिस ने बताया कि आसपास रहने वालों को जब बदबू आई तो उन्होंने जानकारी दी। पूरी खबर यहां पढ़ें...